A Matter of Life and Death

***A Matter of Life and Death*** er det 14. studioalbumet fra Iron Maiden.

Albumet ble utgitt 28. august 2006 i mesteparten av verden, 29. august i Canada og 5. september i USA. Albumet er det tredje som er produsert i samarbeid med Kevin Shirley; de to andre er *[[Brave New World (album)|Brave New World]]* (2000) og *[[Dance of Death]]* (2003).

Selv om det ikke er et konseptalbum, er krig og religion gjennomgående temaer, både i tekstene og på omslaget. Det er det første albumet i Iron Maidens karriere som har nådd topp 10 på US Billboards hitlister, og det oppnådde også betydelig suksess på hitlistene i mange andre land. 

I tillegg er dette det tredje albumet hvor Steve Harris har vært med på å skrive alle låtene; de to andre albumene er *[[Killers]]* (1981) og *[[Brave New World (album)|Brave New World]]* (2000).

## Bakgrunn
Iron Maiden begynte å skrive nye sanger mot slutten av 2005, etter en pause etter festivalopptredener i USA og Europa under turneen *Eddie Rips Up the World Tour.* Etter å ha tatt fri over julen, ble sangene ferdigstilt, og bandet begynte innspillingen i Sam West Studios i London med produsent Kevin Shirley.** Albumet ble spilt inn fra 1. mars til 4. mai 2006.

For å gi albumet en mer «live» følelse, ble det ikke mastret. Shirley sa: «Snakket med 'Arry (Steve Harris) på fredag, som har bestemt seg for å ikke mastre Iron Maiden albumet ... Det betyr at du får høre det nye albumet nøyaktig slik det hørtes ut i studioet, uten ekstra EQ, komprimering, analog utvidelse, osv., og jeg må si at jeg er ganske fornøyd med sluttresultatet».

I et intervju med *[[Metal Hammer]]* i september 2006, kommenterte vokalist Bruce Dickinson: «Alle var klare for å presse grensene så langt de kunne gå, men platen var så lett å lage». Dickinson hevdet også at de «fullførte platen med to måneder til overs», med Harris som la til: «Mye av det du hører er førstegangsopptak». Når han snakket om albumets musikalske stil, sa Harris: «Det er tyngre enn vi noen gang har vært, men også veldig progressivt. Og jeg mener ikke det i moderne forstand, som Dream Theater, men mer på en 70-talls måte.»

*A Matter of Life and Death* er også bandets fjerde studioalbum uten tittelspor; de tre andre albumene er *[[Piece of Mind]]* (1983), *[[The X Factor]]* (1995) og *[[Virtual XI]]* (1998). Trommeslager Nicko McBrain og gitarist Janick Gers hevder at bandet opprinnelig hadde tenkt å navngi albumet etter en av sangene, og både «The Pilgrim» og «The Legacy» ble vurdert. Ifølge Gers: «noen ganger vil en tittel bare hoppe ut som det åpenbare valget, men det gjorde den ikke denne gangen av en eller annen grunn», så bandet bestemte seg for *A Matter of Life and Death*, som ifølge McBrain var blant «to eller tre ideer som vi vurderte». Verken Gers eller McBrain husker hvem som kom opp med tittelen, som de sier ble tenkt ut av enten Harris, Rod Smallwood (bandets manager) eller «Drew» (en tekniker ved Sam West Studios). 

Under 2006 delen av A Matter of Life and Death Tour fremførte Iron Maiden albumet i sin helhet, noe som fikk blandet mottakelse. Bandet står fortsatt ved sin beslutning om å spille hele albumet, med McBrain som kommenterte: «Jeg synes dette er det beste albumet jeg noen gang har laget med dette bandet» og at «mange mennesker var veldig glade for å høre dette albumet i sin helhet», mens Dickinson sier at dette bidro til at «fans blir tiltrukket av oss fordi vi fortsatt er en aktiv musikalsk kraft».

### Albumomslag
Albumomslaget ble laget av Tim Bradstreet, en amerikansk kunstner, best kjent for sitt arbeid på *Hellblazer* og *[[The Punisher|Punisher]]* tegneseriene. Bradstreet, som har vært Iron Maiden fan hele livet, hentet mye inspirasjon fra Derek Riggs' arbeid for bandet og beskrev muligheten som «en av mine villeste drømmer». Han hadde en stram tidsplan og fikk tilsendt sangene for referanse, samt hovedlillustrasjoner laget av Peacock Designs UK, som sto for regien av omslagsheftets utseende. 

Sammen med å tegne om noen av de originale elementene – som inkluderte en stridsvogn Bradstreet beskrev som «fra Koreakrigen, men med en vri» da kanonløpet var lappet sammen fra et annet kjøretøy – la Bradstreet til Eddie som en general som leder en hær av skjeletter. 

Bradstreets partner Grant Goleash fullførte albumillustrasjonen, som deretter ble retusjert av Peacock. Baksiden skulle opprinnelig vise Eddie skutt i ryggen, men bandet bestemte seg i stedet for å vise et detaljbilde av stridsvognikonet med Eddies hode sammen med kryssede våpen.

## Singel detaljer
Den første singelen som ble gitt ut fra albumet var «The Reincarnation of Benjamin Breeg», som ble utgitt 14. august 2006. Den 10. august ble «Different World» gjort tilgjengelig for offentlig strømming på bandets nettside, og «Brighter than a Thousand Suns» ble tilgjengelig dagen etter. «Different World» var den andre singelen, og fikk spillefrekvens på mange rockestasjoner. Låten har også en animert musikkvideo, lik den for «Wildest Dreams».

I løpet av to uker etter at «The Reincarnation of Benjamin Breeg» ble sluppet lå den på 1.-plass på singellisten i Sverige, Spania&nbsp; og Ungarn, og på 9., 10. og 78. plass i henholdsvis Norge, Danmark og Sveits.&nbsp;

## DVD dokumentar
Albumet ble utgitt som en vanlig CD, i tillegg til en begrenset utgave med en bonus-DVD. DVD-en inneholder en nesten én time lang dokumentar, i tillegg til videoer og bilder, fra innspillingen av albumet. Dokumentaren *The Making of A Matter of Life and Death*, regissert av Matthew Amos (som også regisserte *[[The Early Days]]-* og *[[Death on the Road]]-*dokumentarene), inneholder bilder og videoer tatt av produsent Kevin Shirley mens bandet var i studio. DVD-en inneholder også den 7 minutt og 21 sekunder lange videoen til «The Reincarnation of Benjamin Breeg» og en video av innspillingen av «Different World».

## Mottakelse
Albumet ble møtt med svært positive anmeldelser fra musikkritikere. *[[Metal Hammer]]* ga det 10 av 10, og uttalte at «Iron Maiden har virkelig overgått seg selv» og at «det gir en fengslende lytteopplevelse». Sputnikmusic ga også full score og kommenterte: «*A Matter of Life and Death* inneholder alt fansen ønsker å høre; enten det er spennende Maiden lignende historiefortelling, aggressive riff, imponerende soloer, eller melodiske harmonier». BBC Music roste bandet for «deres uforklarlige evne til å skrive flotte tekster omsvøpt i gitarrangering som rockefans lengter etter», og konkluderte med: «I denne verden av håpløs autotunet middelmådighet, er dette et britisk band som konsekvent skaper fantastisk musikk som overrasker både anmeldere og fans». IGN ga det 8,3 av 10 og roste albumet som «bandets beste utgivelse siden *[[Piece of Mind]]*» (1983). PopMatters ga det 8 av 10 og mente det var «bandets mest fokuserte album siden *Seventh Son of a Seventh Son* (1988), et album som unngår *crowdpleasing* hymner til fordel for massive, vidtspennende komposisjoner». *Classic Rock* ga albumet 9 av 10 og uttalte at «det er ikke bare Maidens beste siden 80-tallet, men muligens deres beste utgivelse siden *Piece of Mind*», og tildelte det «Årets Album» på *Classic Rock Roll of Honour Awards* i 2006. Albumet ble kåret til Årets Album i *Burrn!* magasins leseravstemning i 2006. Det vant også Metal Storm Award 2006 for Best Heavy Metal Album.

''Rolling Stone'' ga albumet 3 av 5 stjerner og mente at musikken og tekstene var «relevante», men hevdet også at «låtene marsjerer nå der de en gang galopperte», noe som antyder at bandet «eldes med verdighet». AllMusic var også mer kritiske og ga det 3,5 av 5, og kommenterte at det er «en mer utsvevende og kringrende opplevelse enn [forgjengeren] *[[Dance of Death]]*, men en givende en for fans som er villige til å akseptere gruppens sporadiske overdrivelser».

## Sporliste

## Salg
Én måned etter at albumet ble sluppet, hadde det solgt til platina i Finland&nbsp;– mer enn 30&nbsp;000 solgte eksemplarer&nbsp;– etter å ha toppet albumlisten i tre uker&nbsp;. I november meldte Nielsen SoundScan at albumet hadde solgt i mer enn 126&nbsp;000 eksemplarer i USA&nbsp;. 12. oktober ble det meldt at albumet hadde solgt til gull i Hellas&nbsp;.

## Listeplasseringer
* #1 – Tyskland, Sverige, Italia, Finland, Hellas, Slovenia, Tsjekkia, Kroatia, Polen og Brasil
* #2 – Canada, Sveits, Norge, Ungarn og Colombia
* #3 – Chile
* #4 – Storbritannia, Østerrike, Spania og India
* #5 – Frankrike, Irland og Arabia
* #6 – Island og Belgia
* #7 – Nederland
* #8 – Danmark
* #9 – USA
* #10 – Mexico
* #11 – Portugal og Japan
* #12 – Australia
* #15 – Hongkong
* #16 – New Zealand

## Personell
Produksjons- og medvirkningskrediteringer er hentet fra albumets innleggshefte.

### Iron Maiden
* Bruce Dickinson – vokal
* Dave Murray – gitar
* Adrian Smith – gitar, bakgrunnsvokal, gitar-synthesizer på «Brighter than a Thousand Suns»
* Janick Gers – gitar
* Steve Harris – bass, keyboard, bakgrunnsvokal
* Nicko McBrain – trommer

### Produksjon
* Kevin Shirley – produsent

* Drew Griffiths – lydtekniker  

* Alex MacKenzie – assisterende lydtekniker  
* Tim Bradstreet – coverillustrasjon  
* Grant Goleash – coverillustrasjon  
* Peacock – kunstretning, design  
* Simon Fowler – fotografi  
* John McMurtrie – fotografi  
* Rod Smallwood – management  
* Andy Taylor – management  
* Matthew Amos – dokumentar- og musikkvideoregissør (bonus DVD)  
* Kit Hawkins – produsent (bonus DVD)  
* Dave Pattenden – produsent (bonus DVD)

## Referanser


## Eksterne lenker
* 
* BenjaminBreeg.co.uk
* Google-søk på «Benjamin Breeg»